મેંદામાં રવો ભેગો કરી, તેમાં 100 ગ્રામ ઘીનું મોણ, ચપટી સોડા અને એલચીનો ભૂકો નાખી, સાધારણ ગરમ પાણીથી કઠણ કણક બાંધવી. અડધો કલાક કણકને ઢાંકીને રહેવા દેવી. પછી થોડું ઘી અને ચોખાનો લોટ ફીણી સાટો બનાવી, કણકને લગાડી, કેળવવી. તેમાંથી નાના નાના લૂઆ પાડી, વરચે અંગૂઠાથી દાબી, ખાડો કરી, ડાલ્ડામાં તળી લેવા.ખાંડમાં પાણી નાખી ઉકાળવું. તેમાં લીંબુનો રસ નાખી, મેલ તરી આવે તે કાઢી લેવો. ચાસણી બેતારી થાય એટલે ઉતારી થોડીવાર ઘૂંટવી. પછી તેમાં ઠંડા પડેલા સાટા બોળી, થાળીમાં બે સળીઓ આડી ગોઠવી, તેના ઉપર સાટા ગોઠવવા, જેથી ચોંટે નહી. તેના ઉપર ગુલાબની પાંદડી છાંટવી.